
Pondelok 10.10.2016

1. denná téma : Chlieb, pečivo, obilniny, cestoviny, zemiaky  
 

Aktivita 
Výroba „vlastnej múky“ 

Cieľ aktivity 
Rozvoj motoriky u žiakov s mentálnym postihnutím

Vyučovací predmet 
Aktivita sa môže realizovať v rámci rozcvičovania jemnej a hrubej motoriky
u žiakov s mentálnym postihnutím, môžeme ju praktizovať na ktoromkoľvek 
predmete, nacvičujeme úchop malých predmetov-zrna, aj úchop tĺčika a pri zatvorených očiach (alebo zaviazaných) žiaci spoznávajú hmatom suroviny – rôzne druhy zŕn alebo múky

Pomôcky: zrno, tĺčik, drevená doska, rôzne druhy múk a rôzne druhy zrna, môže byť aj kukurica (kukuričná múka)

Postup:
1. Pripraviť si misky s materiálom: rôzne druhy zrna a druhy múky, kukurica...
2. Žiaci si rozcvičujú prsty – úchop sypkého drobného materiálu a zároveň spoznávajú tieto potraviny.
3. Prekryť deťom oči a dať im misku so zrnom, kukuricou... aby hmatom zistili čo je to. A tento postup opakovať s inými druhmi obilnín, múk... 
4. Tĺčikom „rozdrviť“  obilie na múku.

Zhrnutie
Pri rozvíjaní jemnej motoriky dbáme na to, aby si každý žiak mohol chytiť
do prstov materiál-zrná, kukuricu, múku ... aby si mohol zapamätať aj tvar.
Dbáme taktiež na bezpečnosť , aby deti neprehltli sypký materiál.
Dbáme na bezpečnosť pri práci s tĺčikom. 

Zadanie pre žiakov: - žiaci hrajú pexeso-potraviny, obilniny, cestoviny ... 
                                 -  žiaci majú na lavici rozložené rôzne druhy potravín a majú  
za úlohu vytriediť tie obrázky z ktorými pracovali na vyučovaní.







Utorok 11.10.2016

1.denná téma : Zelenina, ovocie, orechy z našich sadov  
 

Aktivita 
Narezať rôzne druhy ovocia (jablko, hruška) na tenké plátky a následné sušenie
ovocia  

Cieľ aktivity 
Rozvoj motoriky u žiakov s mentálnym postihnutím

Vyučovací predmet 
Aktivita sa môže realizovať napr.: na hodine pracovného vyučovania napr.: v 6, 7
ročníku u žiakov s mentálnym postihnutím. 

Pomôcky: jablká, hrušky, nožíky - prípadne strúhadlo na uhorky-zemiaky, drevená doska; prístroj na sušenie ovocia (prípadne plech a elektr./plyn. rúra), 

Postup:
1. Umyť a osušiť ovocie, ktoré budeme sušiť.
2. Pripraviť si ovocie, drevené dosky, nožíky, strúhadlo na uhorky.
3. Upozorniť žiakov na bezpečné používanie nožíkov, strúhadla.
4. Žiaci krájajú ovocie na tenké plátky a následne ich dávajú do sušičky na ovocie alebo na plech do vyhriatej rúry.
5. Uskladnenie – do sklenených nádob s vekom.


Zhrnutie
Pri rozvíjaní jemnej motoriky žiaci dbajú na to,  aby každý plátok narezaného
ovocia bol tenký  a veľkú pozornosť venujeme bezpečnosti pri používaní nožíkov
a strúhadla.

Zadanie pre žiakov: -  žiaci hrajú pexeso-ovocie a zelenina 
                       -   žiaci majú roztriediť rôzne obrázky do skupín –ovocie  
                          a zelenina 
· žiaci majú na lavici rozložené rôzne druhy ovocia a zeleniny  a majú  za úlohu vytriediť tie obrázky z ktorými pracovali na vyučovaní (majú rôzne – banány, mandarinka, pomaranče, čerešne, paprika, mrkva, zeler...) 
                     





Streda 12.10.2016

1. denná téma :Mlieko a mliečne výrobky od slovenských kravičiek

Aktivita: Odkiaľ pochádza mlieko.

Cieľ aktivity: Poznať proces produkcie mlieka od dojenia až po distribúciu do obchodných sieti. 

Vyučovací predmet: Stručný proces odkiaľ pochádza mlieko sa naši žiaci dozvedia na  hodinách vecného učenia v druhom až piatom ročníku .

Pomôcky:  PC, „Cesta mlieka od dojenia k Vám „ /krátka relácia/

Postup: Žiaci druhého až piateho ročníka si pozrú krátku ukážku procesu produkcie mlieka od dojenia až po distribúciu. Ukážka je sprevádzaná aj poznámkami a komentármi pedagóga.

Zhrnutie: Mlieko sa po nadojení a prefiltrovaní schladí na teplotu 4°C a uskladní v nerezovom tanku. Odtiaľ je navážané v menších nerezových kontajneroch do mliekomatov, pričom jeho teplota po celý čas neprekročí 5°C. Celý proces výroby a distribúcie je pod prísnou veterinárnou kontrolou.

Zadanie pre žiakov:  Zistiť ako naši predkovia distribuovali mlieko. Ako sa dojilo v minulosti? Poznali naši predkovia trvanlivé mlieko

1. denná téma – Mäso, hydina, ryby, vajcia

Aktivita: Rozlišuj druhy mäsa, hydiny a rýb

Cieľ aktivity: Správne pomenovať druhy mäsa 
Vyučovací predmet: Pracovné vyučovanie v 6. ročníku, prírodopis – 8. ročník

Postup: so žiakmi sa porozprávať o tom, aké druhy mäsa poznáme, pomenujeme si ich               ukážeme si jednotlivé druhy na obrazovom materiály, prípadne v skutočnosti
Deti rozdelíme do dvojíc a zasúťažíme si, ktorá dvojica prvá roztriedi jednotlivé obrázky k danej téme.

Zhrnutie : Žiaci sa naučili rozpoznávať a pomenovať jednotlivé druhy mäsa. Určiť tie najzdravšie a prospešné pre človeka. 

Zadanie pre žiakov: Vedieť najjednoduchší recept na prípravu ryby chovanej na Slovensku   a poznať o aký druh ide. 































Piatok 14.10.2016

2.denná téma - Jedz, dodržiavaj pitný režim a hýb sa
Aktivita: Na kolobežke hravo a zdravo
Cieľ aktivity:  Pestovať lásku k športu iným pohybovým aktivitám prospešným pre fyzické a psychické zdravie.
Vyučovací predmet: Telesná výchova – vo všetkých ročníkoch; Dopravná výchova – 1.-4. ročník; Vecné učenie 2.,3. ročník.
Pomôcky: kolobežky, stopky
Postup: V rámci telesnej výchovy si žiaci tretieho ročníka vyskúšali svoju telesnú zdatnosť jazdou na kolobežkách. Pani učiteľka stopovala čas za ktorý žiak prešiel s kolobežkou po vyznačenej trase. Traja najlepší boli odmenení.   Preskúšali si poznatky získané v predmete dopravná výchova.
Zhrnutie: Určitú čas dňa je potrebné venovať športu. Zregeneruje sa psychická zdatnosť človeka. Bojujeme proti obezite.
Zadanie pre žiakov: Aspoň trikrát v týždni venovať sa športu.

